กลต.เล็งปรับเกณฑ์สัดส่วนการถือหน่วย
ก.ล.ต.เปิดรับฟังความเห็นปรับปรุงเกณฑ์กำหนดสัดส่วนการถือหน่วยลงทุน
31 พ.ค. 2555

ก.ล.ต.เปิดรับฟังความเห็นปรับปรุงเกณฑ์กำหนดสัดส่วนการถือหน่วยลงทุน 
สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) อยู่ระหว่างปรับปรุงหลักเกณฑ์การกำหนดสัดส่วนการถือหน่วยลงทุนของผู้ลงทุนในกองทุนรวมเพื่อผู้ลงทุนทั่วไปให้มีความเหมาะสมยิ่งขึ้น เพื่อให้มีการกระจายการถือหน่วยลงทุน เพื่อผู้ลงทุนทั่วไปอย่างแท้จริง ไม่เป็นเครื่องมือในการแสวงหาประโยชน์ของบุคคลหรือกลุ่มบุคคลรายใดรายหนึ่ง โดยเฉพาะสิทธิประโยชน์ทางภาษีและไม่ให้บุคคลหรือกลุ่มบุคคลรายใดรายหนึ่งมีอำนาจแทรกแซงการจัดการกองทุนรวมได้ เช่น ห้ามบุคคลหรือกลุ่มบุคคลเดียวกันถือหน่วยลงทุนเกิน 1 ใน 3 ของจำนวนหน่วยลงทุนที่จำหน่ายได้แล้วทั้งหมด และหากถือเกินเกณฑ์ที่กำหนดจะไม่ได้รับเงินปันผลในส่วนที่เกิน
ทั้งนี้ ผู้ที่เกี่ยวข้องและผู้ที่สนใจศึกษารายละเอียดและแสดงความคิดเห็นได้ที่เว็บไซต์ของ ก.ล.ต. (www.sec.or.th) จนถึงวันที่ 5 มิ.ย.นี้